### 7.     Ansøgning om godkendelse af skema A ved renovering, kapitaltilførsel og garanti - Boligselskabet Alliken, afd. 7001, [adresse]

**Åbent**

Sagsnr.: 326-2017-26681       J.nr.: 03.30.05           Dokumentnr.:
326-2020-326957

**Sagstype**

Beslutning.

**Resume og sagens baggrund**

Boligselskabet Alliken (Alliken) ønsker at renovere og
fremtidssikre afd. Klostervænget i Kalundborg og har derfor søgt om
renoveringsstøtte og kapitaltilførsel i Landsbyggefonden (LBF). LBF har ved den
foreløbige behandling af ansøgningen beregnet en støttet anskaffelsessum på 9,519
mio. kr. og en ustøttet anskaffelsessum på 29,427 kr., i alt 38,946 kr. samt en
kommunal kapitaltilførsel på 0,100 mio. kr.

Domea søger nu på vegne af [adresse] om godkendelse af skema
A, helhedsplan, kapitaltilførsel samt garanti for støttede og ustøttede lån.

Lovhjemmel: Almenboligloven, støttebekendtgørelsen.

**Indstillinger**

Direktøren indstiller, at

1.    helhedsplan af
september 2020, skema A for de støttede arbejder på 9,519 mio. kr. og ustøttede
arbejder på 29,427 mio. kr. godkendes.

2.    Kommunens
godkendelse er betinget af en efterfølgende beboergodkendelse på et
afdelingsmøde, så snart dette er muligt jf. de gældende Coronarestriktioner.

3.    at
boligorganisationen snarest muligt *efter* afdelingsmødets godkendelse fremsender
de endelige oplysninger vedrørende ”reducering i den ustøttede del af
projektet” (gruppe 3 arbejder) til behandling i Kommunalbestyrelsen.

4.    der gives
tilsagn om kommunegaranti for henholdsvis støttet lån og ustøttet lån under
forudsætning af Landsbyggefondens 50 % regaranti for det støttede lån.

5.    der gives
tillægsbevilling på 0,100 mio. kr. til kapitaltilførsel finansieret af likvide
aktiver.

6.    Økonomichefen
bemyndiges til at godkende skema B, såfremt der ikke er overskridelse i forhold
til skema A og Landsbyggefondens tilsagn.

**Behandling**

Økonomiudvalget, Kommunalbestyrelsen.

**Sagsfremstilling**

Som følge af Coronakrisen og den i foråret vedtagne grønne
boligaftale blev de mange ansøgninger om renoveringsstøtte i LBF fremrykket til
2020 eller 2021. Nærværende ansøgning er af LBF fremrykket til 2020, dvs. at
skema A-ansøgningen kræver godkendelse inden udgangen af 2020 – ellers mistes
støtten.

Afd. 7001, [adresse] er [adresse] og [adresse].
Olaigade 9-13. Afdelingen er opført i 1953-54 og består 45 familieboliger, 1
erhvervslejemål (frisør), 1 kontor for Allikens driftspersonale, cykel- og
knallertrum samt 9 garager beliggende ud mod [adresse].

*Helhedsplanen*

Projektet indebærer renovering af kviste, etablering af
tagrumsventilation, efterisolering af tagkonstruktion, udskiftning af
betonbrystninger under vinduer ved altaner, udskiftning af vinduer, udskiftning
af altaner, mindre renoveringer i friarealer, renovering af badeværelser og
udskiftning af tekniske installationer.

Økonomistaben henviser til den *vedhæftede helhedsplan*
af september 2020.

*Skema A – anlægsbudget*

Der vedlægges skema A, som er før udbud/licitation.
Arbejderne kan opgøres således:

|  |  |  |
| --- | --- | --- |
|  | Støttede arbejder  mio. kr. | Ustøttede arbejder  mio. kr. |
| Håndværkerudgifter | 8,067 | 22,276 |
| Omkostninger | 1,345 | 6,819 |
| Gebyrer | 0,107 | 0,332 |
| I alt | 9,519 | 29,427 |

Budgetteret anlægssum i alt  38,946 mio. kr.

Tobias Nørgaard har forinden gennemgået ansøgningen, herunder hvilke
arbejder der kan støttes, og hvilke der ikke kan, ligesom LBF har udarbejdet
beregning over kapitaltilførsel.

Kapitaltilførsel

Projektets gennemførsel kræver, at kommunen deltager i en
kapitaltilførsel, som skal medvirke til at mindske de huslejestigninger, der
ellers vil være forbundet med renoveringen. Det samlede behov for
kapitaltilførsel er af LBF opgjort til 0,500 mio. kr., der fordeles således:

Kalundborg Kommune     1/5             0,100 mio. kr.

Realkreditinstitut             1/5             0,100 mio.
kr.

Sys Thomsen      1/5             0,100 mio. kr.

LBF                              2/5             0,200
mio. kr.

I alt                                               0,500
mio. kr.

*Garanti*

Der stilles krav om kommunegaranti. Det er på nuværende
tidspunkt ikke muligt at anslå et garantibeløb. Det er realkreditinstituttet,
som beregner denne på baggrund af en *markedsværdi*, som de først kan
fastsætte *efter byggeriets færdiggørelse*.

Garantien udgør den del af det støttede lån, som ligger ud
over 60 % af ejendommens      *markedsværdi*. LBF og kommunen deles om
garantien for det støttede lån (regaranti). Der er ingen regaranti vedrørende
det ustøttede lån, dvs. her skal kommunen alene give garantien.

*Økonomistabens bemærkninger*

Der henvises til [adresse] sagsnotat af 27. november
2020. Økonomistaben anbefaler helhedsplanen gennemført.

**Økonomiske konsekvenser**

Kapitaltilførsel på 0,100 mio. kr. finansieres af likvide
aktiver. Garantien får kun økonomiske konsekvenser for kommunen, såfremt
boligorganisationen ikke er i stand til at betale lånene. Garantien påvirker
ikke den kommunale låneramme.

**Økonomiudvalgets møde den 9.
december 2020:**

Anbefales.

**Bilag**

|  |  |
| --- | --- |
| [adresse] - afd. 7001, [adresse]
| Helhedsplan af september 2020 for afd. 7001, [adresse]
| Skema A støttet - gruppe 1 arbejder | 326-2020-344692 |
| Skema A ustøttet - gruppe 2 arbejder | 326-2020-344693 |
| Skema A ustøttet - gruppe 3 arbejder | 326-2020-344696 |